Ο **Χέλγκι Σίγκουρντσον** (ισλανδικά: Helgi Sigurðsson) γεννήθηκε στις 17 Σεπτεμβρίου 1974 και είναι Ισλανδός πρώην επαγγελματίας ποδοσφαιριστής και προπονητής της Βεστμανάεϊγα. Ως ποδοσφαιριστής, έπαιξε για συλλόγους από την Ισλανδία, τη Γερμανία, τη Νορβηγία, την Ελλάδα και τη Δανία και εκπροσώπησε την Ισλανδία σε διεθνές επίπεδο.

Καριέρα σε συλλόγους
--------------------

Ο Χέλγκι γεννήθηκε στο Ρέικιαβικ της Ισλανδίας. Ξεκίνησε την καριέρα του στη Βίκινγκουρ Ρέικιαβικ και κατέκτησε μαζί τους το ισλανδικό πρωτάθλημα το 1991. Στη συνέχεια μετακόμισε στο Φραμ πριν υπογράψει για τη Στουτγάρδη στη Γερμανία.

Έγινε μέλος της Στάμπεκ το 1997 και κέρδισε μαζί τους το Κυπέλλου Νορβηγίας το 1998, σημειώνοντας δύο από τα τρία γκολ στον τελικό.

Το 1999 μετακόμισε στον Παναθηναϊκό. Στην Ελλάδα, απέκτησε το παρατσούκλι *"Καρχαρίας"*.  Έπαιξε ένα παιχνίδι στο Τσάμπιονς Λιγκ της σεζόν 2000-2001 για τους πράσινους, μπαίνοντας ως αλλαγή του Νίκου Λυμπερόπουλου, στο παιχνίδι εναντίον της Βαλένθια.  

Υπέγραψε στη δανική Ώρχους τον Φεβρουάριο του 2004. Το 2006 επέστρεψε στην Ισλανδία και υπέγραψε στην Φραμ για δεύτερη φορά στην καριέρα του. Ένα χρόνο αργότερα άφησε την Φραμ και υπέγραψε για τους αντίπαλη δύναμη του Ρέικιαβικ, την Βαλούρ .

Ήταν βασικός παίκτης της Βαλούρ το 2007, όταν και κέρδισαν τον 20ο τίτλο πρωταθλήματος και τον πρώτο τους μετά από 20 χρόνια. Έκανε μια εξαιρετική σεζόν, έπαιξε και στα 18 παιχνίδια του πρωταθλήματος και σημείωσε 12 γκολ. Επιλέχθηκε παίκτης της σεζόν στο πρωτάθλημα Ισλανδίας για τη σεζόν 2006-2007.

Επέστρεψε στη Βίκινγκουρ Ρέικιαβικ, λίγο πριν την έναρξη της σεζόν 2009-2010. Πριν από τη σεζόν του 2013 άφησε τη Βίκινγκουρ και έγινε βοηθός προπονητή στην Φραμ ενώ έπαιξε επίσης 2 παιχνίδια για τον σύλλογο.

Διεθνής καριέρα
---------------

Έκανε το ντεμπούτο του με την Ισλανδία σε έναν φιλικό αγώνα, τον Αύγουστο του 1993 απέναντι στις ΗΠΑ, ως αλλαγή του Άρνορ Γκούγιονσεν και έκτοτε έχει συμμετάσχει σε 62 παιχνίδια, σκοράροντας 10 γκολ. Σκόραρε επίσης το πρώτο του διεθνές γκολ εναντίον των ΗΠΑ, τον Απρίλιο του 1994, στην 4η συμμετοχή του. Ο τελευταίος του αγώνας ήταν σε μια φιλική νίκη με 3–0 εναντίον των Νήσων Φερόε το 2008.

Καριέρα ως προπονητής
---------------------

Στα μέσα της σεζόν του 2015, ο Χέλγκι, συνεργάστηκε με την Βίκινγκουρ, παίρνοντας το ρόλο του βοηθού προπονητή πίσω από τον Miloš Milojević. Στη συνέχεια, ο Χέλγκι έγινε πρωταθλητής Ισλανδίας με την ομάδα Βίκινγκουρ Κ18 τον Σεπτέμβριο του 2016.

Στο τέλος της σεζόν 2015-2016, ο Χέλγκι αφέθηκε ελεύθερος και υπέγραψε στην Φάιλκιρ. 

Ο Σίγκουρντσον με την ομάδα της Ισλανδίας το 2011

Παραπομπές
----------

1. ↑  Team, Flash (23 Σεπτεμβρίου 2003). «Στα σαγόνια του «καρχαρία» | Flash.gr». *www.flash.gr*. Ανακτήθηκε στις 8 Ιουλίου 2022.
2. ↑  PANATHINAIKOS24. «Παναθηναϊκός Ειδήσεις Σίγκουρτσον | Ενημέρωση και άποψη για τον Παναθηναϊκό». *Panathinaikos24.gr*. Ανακτήθηκε στις 8 Ιουλίου 2022.
3. ↑  «Παναθηναϊκος εναντίον Ισπανικών ομάδων 2000-Σήμερα μέρος 4ο(vids) • NewsPAO». *NewsPAO*. 7 Δεκεμβρίου 2016. Ανακτήθηκε στις 8 Ιουλίου 2022.

Εξωτερικοί σύνδεσμοι
--------------------

* Helgi Sigurðsson στην ιστοσελίδα National-Football-Teams.com
* Profile on the website of the KSÍ.